Z A P I S N I K
 
4. sjednice Vijeća Mjesnog odbora Mlinovi,
održane u ponedjeljak 30. rujna 2021.
[bookmark: _GoBack]u MO Mlinovi, Jahorinska 5,
s početkom u 18,30 sati  
 

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Marko Erdeljac, član Vijeća
Gordan Vergles, član Vijeća
 
Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća
 
             Predsjednik Vijeća MO Mlinovi konstatira da je na sjednici prisutno 5 od 5 članova Vijeća, te otvara 4. sjednicu.
             Potpredsjednica Vijeća MO Mlinovi ne snima današnju sjednicu o čemu su nazočni obaviješteni. Vijećnik Marko Erdeljac snima dio sjednice koji se odnosi na točku 9. za potrebe izrade zapisnika. 
             Predsjednik Vijeća MO Mlinovi daje na glasanje predloženi dnevni red 4. sjednice koji je prije početka sjednice dopunjen točkom pod rednim brojem 9. i kao takav je jednoglasno prihvaćen. Točka 9. primopredaja radova asfaltiranja Svetojanske ulice – predlagatelj vijećnik Marko Erdeljac.
 
                         Izvješće sa dežurstava četvrtkom od 18:00 - 19:00 sati u periodu 26. kolovoza do 30. rujna 2021. (od 3. sjednice do dana održavanja 4. sjednice VMO Mlinovi): 
- 26. kolovoza, 09. i 16. rujna - dežurao predsjednik Sendi Numan – nije bilo interesa

- 02. rujna 2021. – dežurao vijećnik Zlatko Domljan - nije bilo interesa

- 23. rujna 2021. – dežurao vijećnik Gordan Wergles – nije bilo interesa 
 
            Sjednica se održava u sobi za dežurstva sukladno preporukama Nacionalnog stožera.  

 
DNEVNI RED:
1. Usvajanje zapisnika s 3. sjednice VMO Mlinovi
2. Davanje mišljenja na Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

3. Prenamjena projekta sanacije Snježničkih stuba u projekt obnove puta/ceste i  ponovno otvaranja puta Jelešće za hitne službe i stanovnike stuba (predlagatelj vijećnik Zlatko Domljan)
4. Pridruživanje okretišta Mihaljevac gradskoj četvrti Podsljeme tj. mjesnom odboru Mlinovi (predlagatelj vijećnik Zlatko Domljan)
5. Zaključak o ne spajanju Štirovničke i Zavižanske ulice u Programu građenja i rekonstrukcija nerazvrstanih cesta na području Grada Zagreba za 2022. godinu (predlagatelj potpredsjednica vijeća Silva Vresk)
6. Čišćenje odvodnih kanala na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
7. Održavanje stepenica na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
8. Čišćenje šahtova/slivnika na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
9. Primopredaja radova asfaltiranja Svetojanske ulice (predlagatelj vijećnik Marko Erdeljac)

10. Pitanja, prijedlozi, zahtjevi

1.) Usvajanje zapisnika s 3. sjednice VMO Mlinovi
             Predsjednik Vijeća MO Mlinovi daje na glasanje zapisnik 3. sjednice koji je jednoglasno prihvaćen.

2.) Davanje mišljenja na Prijedlog odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

             Nakon provedene rasprave VMO Mlinovi jednoglasno donosi zaključak kojim se prima na znanje predmetni prijedlog Odluke. Niti jedna od predloženih lokacija u Odluci nije na području Mlinova.

3.) Prenamjena projekta sanacije Snježničkih stuba u projekt obnove puta/ceste i  ponovno otvaranja puta Jelešće za hitne službe i stanovnike stuba (predlagatelj vijećnik Zlatko Domljan)
Nakon provedene rasprave VMO Mlinovi jednoglasno donosi zaključak kojim se traži prenamjena projekta sanacije Snježničkih stuba u projekt obnove puta/ceste i  ponovno otvaranja puta Jelešće za hitne službe i stanovnike stuba. 
Obrazloženje: Molba stanovnika Snježničkih stuba da se zaustavljena sanacija Snježničkih stuba prenamjeni u projekt obnove puta/ceste te da se ne ide u izgradnju komunalne infrastrukture u trupu stuba već ispod javne ceste/puta. Projekt bi sadržavao zahtjev da se ponovno otvori put Jelešće  do vrha ili barem do kućnih brojeva 3. i 5. (zagrađen garažom izgrađenoj na ulici Mlinovi) za hitne službe i za stanovnike stuba minimalno u širini dopuštenog kolnog i pješačkog puta od 2 m ili/i cijelom širinom donedavno dostupnog puta Jelešće (eventualni otkup grada od privatnog vlasnika). Primjer Mosorske stube gdje su i cesta i stube. Slike u prilogu.
Pod1. Pravo služnosti kolnog i pješačkog puta u širini 2m
pod 2. Spominje se put Jelešće koji je služio svima
pod 3. Fotografija današnjeg izgleda stuba i zagrađenog puta Jelešće
pod 4. Današnji izgled Snježničkih stuba i garaže koja je zablokirala put Jelešće koji je služio svim stanovnicima stuba
pod 5. Primjer Mosorskih stuba gdje su i put i stube zajedno što bi bilo idealno na Snježničkim stubama

4.) Pridruživanje okretišta Mihaljevac Gradskoj četvrti Podsljeme tj. Mjesnom odboru Mlinovi (predlagatelj vijećnik Zlatko Domljan)
Nakon provedene rasprave VMO Mlinovi jednoglasno donosi zaključak kojim se traži pridruživanje okretišta Mihaljevac Gradskoj četvrti Podsljeme tj. Mjesnom odboru Mlinovi.
Obrazloženje: Prijedlog je da se okretište Mihaljevac pridruži Gradskoj četvrti Podsljeme tj. Mjesnom odboru Mlinovi obzirom da je sastavni dio svakodnevnog života i prometa Mlinova i cijelog Podsljemena. Osim toga okretište Mihaljevac je u vrlo zapuštenom stanju jer se okoliš i infrastruktura ne održavaju kao niti objekti na području okretišta, nogostupi, stube i dr.
Potpredsjednica vijeća Silva Vresk napomenula je da je u prethodnom mandatu VMO Mlinovi dalo isti prijedlog koji nije nikada realiziran.

5.) Zaključak o ne spajanju Štirovničke i Zavižanske ulice u Programu građenja i rekonstrukcija nerazvrstanih cesta na području Grada Zagreba za 2022. godinu (predlagatelj potpredsjednica vijeća Silva Vresk)
             Nakon provedene rasprave VMO Mlinovi jednoglasno donosi zaključak kojim se traži od Grada Zagreba, Gradskog ureda za prostorno uređenje, izgradnju grada, graditeljstvo, komunalne usluge i promet donošenje zaključka da u planu za 2022. godinu nije predviđeno spajanje Štirovničke i Zavižanske ulice.

Obrazloženje: VMO Mlinovi svake godine traži nadležni Ured Grada Zagreba donošenje zaključka da u planu za sljedeću kalendarsku godinu nije predviđeno spajanje Štirovničke i Zavižanske ulice. Problematika detaljno objašnjena u zapisniku s 38. sjednice VMO Mlinovi (održane u 06. srpnja 2020.).  

6.) Čišćenje odvodnih kanala na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
            Nakon provedene rasprave VMO Mlinovi jednoglasno donosi zaključak kojim se traži čišćenje odvodnih kanala na području Mlinova s predloženim  prioritetnim lokacijama. 
Obrazloženje: Obzirom na dolazeće vrijeme obilnih kiša traži se od mjerodavnih izvršitelja čišćenje odvodnih kanala na području Mlinova (s predloženim  prioritetnim lokacijama). Zemlja, lišće i izrasla trava na pojedinim lokacijama, onemogućuju otjecanje vode odvodnim kanalima, te ista teče kolnikom.
Prioritetne lokacije (slike u privitku): Lovćenska ulica, Štirovnička ulica, Lovćenske stube koje spajaju Razgled i Lovćensku ulicu.


7.) Održavanje stepenica na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
Nakon provedene rasprave VMO Mlinovi jednoglasno donosi zaključak kojim se traži održavanje stepenica na području Mlinova s predloženim  prioritetnim lokacijama. 
Obrazloženje: Obzirom na dolazeće vrijeme obilnih kiša traži se od mjerodavnih izvršitelja održavanje stepenica na području Mlinova (s predloženim  prioritetnim lokacijama). Zemlja, lišće i izrasla trava na pojedinim lokacijama uz stepenice dovodi do situacije da ista teče stepenicama.
Prioritetna lokacija (slike u privitku): Alanske stube, Lovćenske stube koje spajaju Razgled i Lovćensku ulicu.

8.) Čišćenje šahtova/slivnika na području Mlinova s predloženim  prioritetnim lokacijama (predlagatelj potpredsjednica vijeća Silva Vresk)
Obrazloženje: Obzirom na dolazeće vrijeme obilnih kiša i vodenih bujica traži se od mjerodavnih izvršitelja čišćenje šahtova/slivnika na području Mlinova (s predloženim  prioritetnim lokacijama). Zemlja, lišće, šljunak na pojedinim lokacijama onemogućuje da voda otiće u  šahtove/slivnike koje dovodi do situacije da ista teče kolnicima i stepenicama. VMO Mlinovi je i u prethodnom mandatu upozoravao na taj problem i tražio povratnu informaciju od nadležnih o čišćenju istih.
Prioritetne lokacije: Durmitorska ulica, Bjelolasička ulica, Štirovnička ulica, ulica Mlinovi šaht kod semafora, Mlinovi 3 ispred Motorame, Mlinovi 56 šahtovi s obje strane ulice, Mlinovi kod Spara, Lovćenske stube koje spajaju Razgled i Lovćensku ulicu.
Predsjednik Vijeća Sendi Numan napominje za zapisnik da traži da ga se pozove da bude nazočan prilikom slijedećeg čišćenja šahtova/slivnika (posebno onog na kraju Durmitorske ulice).

9.) Primopredaja radova asfaltiranja Svetojanske ulice (predlagatelj vijećnik Marko Erdeljac)

Vijećnik Marko Erdeljac snima dio sjednice koji se odnosi na točku 9. za potrebe izrade zapisnika a ne javne objave (Facebook, YouTube i sl.) na što je upozoren.
Nakon provedene rasprave VMO Mlinovi jednoglasno donosi zaključak kojim se predlaže ne potpisivanje primopredaje radova asfaltiranja Svetojanske ulice do završetka saniranja uočenih nedostataka. 

Obrazloženje: Građani Svetojanske ulice nezadovoljni su izvedbom radova asfaltiranja ulice zbog brojnih nedostataka i propusta.   
Trenutna situacija i oućeni nedostaci: 
- Predmetna ulica je već puštena u promet. Motorna vozila, pješaci, drugi sudionici u prometu slobodno prolaze ulicom a na samoj ulici nema oznake da radovi još traju, nema postavljenih barijera koje bi priječile kretanje prometa, niti znakova upozorenja. 
-Na određenom dijelu ulice iz asfalta strši metalni objekt koji predstavlja opasnost bušenja guma i/ili mogućih drugih nezgoda. 
- Na istom dijelu ulice nalazi se izbočina, na jednom dijelu prilično oštrog kuta koja također predstavlja rizik. 
-Šahtovi u jednom dijelu ulice su već ulegli u asfalt, a neki šahtovi su djelomično prekriveni asfaltom. 
-Dio ceste uopće nije asfaltiran (veliki dio s lijeve strane ulice), a na nekim dijelovima ulice se čini kao da cesta ima izbočine i udoline. 
-Kod kućnog broja 6 i 13 stanovnici smatraju da su rubnici previsoki što otežava zaobilaženje motornih vozila. 
-Nije dovršeno betoniranje s desne strane ulice kod kućnog broja 6.
-Postavljanje kanalica s lijeve i desne strane ulice, te stavljanje većeg broja (minimalno 5) poprečnih kanalica duž cijele dužine ulice. Na datum 30. rujna 2021. nije uočen postav kanalica uz lijevu i desnu stranu ulice, a duž cijele ulice postavljene su svega 2 poprečne kanalice.
Uočeni nedostaci se moraju ukloniti tj. sanirati do primopredaje radova.

Potpredsjednica Vijeća Silva Vresk izvješćuje ostale da je dobila informaciju od g. Vladimira Domitrana, stanovnika Svetojanske ulice (inženjer po struci) da je tijekom izvođenja radova (1. i 2. faze) usmeno upozoravao radnike na lošu izvedbu radova i konkretne nedostatke.   


10) Pitanja, prijedlozi, zahtjevi
10.1. Novi termin održavanja sjednica VMO Mlinovi 
           VMO Mlinovi jednoglasno donosi zaključak da je novi termin održavanja sjednica 3. četvrtak u mjesecu, umjesto dosadašnjeg zadnjeg četvrtka u mjesecu.


            Sjednica je završena u 19:12 sati

Klasa: 026-02/21-002/1708
Urbroj: 251-06-11-203-21-2
U Zagrebu, 30. rujna 2021.

 
Zapisnik sastavila:
Silva Vresk, potpredsjednica Vijeća

                                                                                                     Predsjednik Vijeća
                                                                                                Mjesnog odbora Mlinovi
                                                                                                       Sandi Numan
 
 



